ভিক্টোরিয়া মেমোরিয়াল হল প্রাঙ্গণে দুর্গারূপে ডোনা

কলকাতা: আসন্ন শারদোৎসব(Saradutsav), তার প্রাক প্রস্তুতি হিসেবে এক নৃত্য-গীতি আলেখ্য(Dance drama) নিবেদিত হবে ওড়িশি নৃত্যশিল্পী(Oddisi Dance artist) তথা সৌরভ গাঙ্গুলী(Sourav Ganguly) জায়া ডোনা গাঙ্গুলীর(Dona Ganguly) পরিচালনায়। স্তোত্র পাঠ, সঙ্গীত পরিচালনায় ‘দক্ষীণায়ন ইউকে’-এর ডা:আনন্দ গুপ্ত(Ananda Gupta)। ভিক্টোরিয়া মেমোরিয়াল হল(Victoria Memorial Hall) প্রাঙ্গণে দুর্গার রূপে ডোনাকে দেখা যাবে।ভিক্টোরিয়া মেমোরিয়াল হল নিবেদন করছে ‘দীক্ষামন্জরী'(Dikshamanjuri) এর প্রযোজনা ‘রূপং দেহি, জয়ং দেহি’ (Rupang Dehi,Joyang Dehi) , আগামী ২২ সেপ্টেম্বর, ২০২৫, ভিক্টোরিয়া মেমোরিয়াল হল এর সামনের সিঁড়ির কাছে, সন্ধ্যা ৬টা থেকে।

আরও পড়ুন:ছোট পর্দায় আসছে মহালয়ার অনুষ্ঠান ‘বিজয়ং দেহি’

মহালয়া থেকে দেবীপক্ষের সূচনা। দেবীর মর্তে আগমন অশুভ শক্তির উপর শুভ শক্তির জয়ের প্রতিভু। এই উৎসব নারী শক্তির উদযাপন। নবরাত্রিতে দবী দুর্গার নানা রূপের পুজো করা হয় । এ সময় আদি শক্তির অশুভের বিরুদ্ধে বিজয়ের মূর্ত প্রতীক, মহিষাসুরমর্দিনী রূপে দেবী দুর্গার ঐশ্বরিক শক্তিকে সম্মান ও আমন্ত্রণ জানানোর সময়। গানে, নাচে, স্তোত্র পাঠে দেবীর আখ্যান অশুভের উপর পুণ্যের বিজয় চিত্রিত করে।
সূক্ষ্ম কারুকাজ করা প্যান্ডেল এবং নানা থিমে সাজানো মূর্তিগুলি দেবীর উপস্থিতি অনুভব করায়।
দেবী দুর্গার রূপে নারী শক্তির আরাধনার এই উৎসব লক্ষ ,লক্ষ মানুষকে তাদের ধর্ম এবং উৎসর্গে একত্রিত করে। এটি একটি আধ্যাত্মিক জাগরণ যাত্রার সূচনা করে যখন আমরা মাহিষাসুরমর্দিনীর(Mahisashurmardini)শক্তিতে নিজেদের নিমজ্জিত করি। যখনই বর্বরতা, সন্ত্রাস, ভীতি ও অবিচারে ভূমি কেঁপে ওঠে তখনই “দুর্গতিনাশিনী” শক্তি সর্বদা আমাদের সাথে থাকে, রক্ষা করে। প্রতিটি আঁধারের সময়ের পরে, আমরা যেন সর্বদা আলোর ভোরের দিশায় জেগে উঠি।

দীক্ষামন্জরী এর এই নিবেদনে শক্তির আরাধনার নানা গান দিয়ে সাজানো। কিংবদন্তি হওয়া গানের মধ্যে রেডিও এর বিশেষ প্রভাতি অনুষ্ঠান মহিষাসুরমর্দিনী এর বেশ কিছু গান থাকছে এই অনুষ্ঠানে। গুরু কেলুচরণ মহাপাত্রের কাছ থেকে নাচের শিক্ষা ডোনা গাঙ্গুলীর। ওড়িশি নৃত্যের ধারাকে মাথায় রেখেই নৃত্য পরিকল্পনা করা হয়েছে এই অনুষ্ঠানে। দুর্গা এর ভূমিকায় থাকছেন ডোনা গাঙ্গুলী, মহিষাসুর এর ভূমিকায় রঘুনাথ দাস, ভাষ্য ও স্তোত্র পাঠে ডা: আনন্দ গুপ্ত।

ডোনা গাঙ্গুলি জানালেন, ” আমরা শারোদোৎসবের শূভ সূচনায় এই অনুষ্ঠানের আয়োজন করেছি ঐতিহাসিক ভিক্টোরিয়া মেমোরিয়াল হলের প্রাঙ্গণে।” ডা: আনন্দ গুপ্ত বললেন, ” আমি খুব আনন্দিত যে এই অনুষ্ঠানে অংশগ্রহণ করতে আসছি। চোদ্দ জনের গানের দলে থাকছেন ইংল্যান্ড এবং কলকাতার শিল্পীরা। আমরা প্রস্তুত এই অসাধারণ অনুষ্ঠানের জন্য।”